b'\n_START_ARTICLE_\nSuicide Silence\n_START_SECTION_\nThe Cleansing\n_START_PARAGRAPH_\nSuicide Silence syntyi 2002 Riversidess\xc3\xa4, Kaliforniassa, ja julkaisi ensimm\xc3\xa4isen demonsa. Toisen demonsa he julkaisivat 2003 ja kolmannen 2006, kaksi kappaleista uudelleennauhoitettiin t\xc3\xa4yspitk\xc3\xa4lle albumilleen 2007. Vuonna 2005 yhtye julkaisi nimens\xc3\xa4 mukaisen EP:n. Kaksi vuotta my\xc3\xb6hemmin yhtye julkaisi ensimm\xc3\xa4isen t\xc3\xa4ysipitk\xc3\xa4n albuminsa The Cleansingin. Albumin tuottaja oli Krissan Duwason ja miksaaja Tue Madsen. Albumi nousi sijalle 94 Billboard 200:lla ja myi 7\xc2\xa0250 kappaletta ensimm\xc3\xa4isell\xc3\xa4 viikolla, ja tuli toiseksi myydyimm\xc3\xa4ksi debyyttiartististiksi Century Median historiassa. Ennen allekirjoittautumista James Recordsille, yhtye julkaisi itsenauhoitetut demonsa 2003 ja 2004, ja my\xc3\xb6h\xc3\xa4\xc3\xa4n 2005 yhtye laittoi ulos ensimm\xc3\xa4isen laadukkaan studionauhoitetun julkaisun nimelt\xc3\xa4\xc3\xa4n Suicide Silence EP joka julkaistiin Isossa-Britanniassa englantilaisen levy-yhti\xc3\xb6n In At the Deep End Recordsin ja USA:ssa SOS Recordsin toimesta. Yhtye esiintyi Mayhem Festivaleilla kes\xc3\xa4ll\xc3\xa4 2008. Se kiersi Eurooppaa Parkway Driven ja Bury Your Deadin kanssa ja jatkoi onnistunutta Yhdysvaltojen kiertuetta samojen yhtyeiden kanssa. _NEWLINE_Aikaisin 2009, Suicide Silence vastaanotti Revolverin Golden God -palkinnon "Innovatiivisin yhtye" ja esiintyi palkintogaalassa. _NEWLINE_Suicide Silence esiintyi Suomessa ensimm\xc3\xa4ist\xc3\xa4 kertaa 19. marraskuuta 2010 Nosturissa.\n_START_SECTION_\nMitchin kuolema\n_START_PARAGRAPH_\n1. marraskuuta 2012 yhtyeen pitk\xc3\xa4aikainen laulaja ja keulamies Mitch Lucker menehtyi moottoripy\xc3\xb6r\xc3\xa4onnettomuudessa saamiinsa vammoihin._NEWLINE_Yhtyeen Facebook-sivuilla vahvistettiin Luckerin kuolema: Ei ole helppoa tapaa sanoa t\xc3\xa4t\xc3\xa4. Mitch menehtyi aiemmin t\xc3\xa4n\xc3\xa4 aamuna moottoripy\xc3\xb6r\xc3\xa4onnettomuudessa saamiinsa vammoihin. T\xc3\xa4m\xc3\xa4 on todella musertavaa meille kaikille ja esit\xc3\xa4mme syvimm\xc3\xa4t osanottomme h\xc3\xa4nen perheelleen. H\xc3\xa4n tulee olemaan syd\xc3\xa4miss\xc3\xa4mme ikuisesti. Lep\xc3\xa4\xc3\xa4 rauhassa, Mitchell Adam Lucker - Rakastamme sinua, veli.'